Mount Griffith

Mount Griffith is en wuchtigen,  hogen Barg in Marie-Byrd-Land, Westantarktika. He liggt 6 km noordnoordoosten von’n Mount Vaughan in de Hays Mountains von de Königin-Maud-Bargen.

Toeerst op Sicht kamen un groff karteert worrn is he in’n Dezember 1929 von de Mannschop üm’n Geoloog Laurence McKinley Gould (1896–1995) bi de Byrd Antarctic Expedition (1928–1930). Meetarbeiden an’n Barg hett de Grupp üm’n Geoloog Quin Blackburn (1900–1981) bi Byrd sien twete Antarktisexpeditschoon (1933–1935) in’n Dezember 1934 vörnahmen. Expeditschoonsbaas Richard Evelyn Byrd hett em na’n Filmproduzent Raymond Griffith (1895–1957) von de 20th Century Fox nöömt, de bi de Utwahl un dat Tohoopstellen von Filmmateriaal över Byrd sien Forschungsreisen hulpen hett.

 Weblenken 

 Mount Griffith op geographic.org (engelsch)

Kategorie:Marie-Byrd-Land
Kategorie:Barg in de Transantarktischen Bargen
Kategorie:Königin-Maud-Bargen